古诗《首春》--李世民--寒随穷律变,春逐鸟声开。初风飘带柳,晚雪间花梅。碧林青旧竹,绿沼翠新苔。芝田初雁去,绮树巧莺来。古诗《宴中山》--李世民--驱马出辽阳,万里转旗常。对敌六奇举,临戎八阵张。斩鲸澄碧海,卷雾扫扶桑。昔去兰萦翠,今来桂染芳。云芝浮碎叶,冰镜上朝光。回首长安道,方欢宴柏梁。古诗《赋萧瑀》--李世民--疾风知劲草,板荡识诚臣。勇夫安识义,智者必怀仁。古诗《秋日翠微宫》--李世民--秋日凝翠岭,凉吹肃离宫。荷疏一盖缺,树冷半帷空。侧阵移鸿影,圆花钉菊丛。摅怀俗尘外,高眺白云中。古诗《临洛水》--李世民--春搜驰骏骨,总辔俯长河。霞处流萦锦,风前漾卷罗。水花翻照树,堤兰倒插波。岂必汾阴曲,秋云发桌歌。古诗《初晴落景》--李世民--晚霞聊自怡,初晴弥可喜。日晃百花色,风动千林翠。池鱼跃不同,园鸟声还异。寄言博通者,知予物外志。古诗《咏弓》--李世民--上弦明月半,激箭流星远。落雁带书惊,啼猿映枝转。古诗《冬宵各为四韵》--李世民--雕宫静龙漏,绮阁宴公侯。珠帘烛焰动,绣柱水光浮。云起将歌发,风停与管遒。琐除任多士,端扆竟何忧。古诗《初夏》--李世民--一朝春夏改,隔夜鸟花迁。阴阳深浅叶,晓夕重轻烟。哢莺犹响殿,横丝正网天。佩高兰影接,绶细草纹连。碧鳞惊桌侧,玄燕舞檐前。何必汾阳处,始复有山泉。古诗《置酒坐飞阁》--李世民--高轩临碧渚,飞檐迥架空。余花攒镂槛,残柳散雕栊。岸菊初含蕊,园梨始带红。莫虑昆山暗,还共尽杯中。古诗《伤辽东战亡》--李世民--凿门初奉律,仗战始临戎。振鳞方跃浪,骋翼正凌风。未展六奇术,先亏一篑功。防身岂乏智,殉命有余忠。古诗《守岁》--李世民--暮景斜芳殿,年华丽绮宫。寒辞去冬雪,暖带入春风。阶馥舒梅素,盘花卷烛红。共欢新故岁,迎送一宵中。古诗《赋得夏首启节》--李世民--北阙三春晚,南荣九夏初。黄莺弄渐变,翠林花落余。瀑流还响谷,猿啼自应虚。早荷向心卷,长杨就影舒。此时欢不极,调轸坐相于。古诗《天太原召侍臣赐宴守岁》--李世民--四时运灰琯,一夕变冬春。送寒余雪尽,迎岁早梅新。古诗《喜雪》--李世民--碧昏朝合雾,丹卷暝韬霞。结叶繁云色,凝琼遍雪华。光楼皎若粉,映幕集疑沙。泛柳飞飞絮,妆梅片片花。照璧台圆月,飘珠箔穿露。瑶洁短长阶,玉丛高下树。映桐珪累白,萦峰莲抱素。断续气将沉,徘徊岁云暮。怀珍愧隐德,表瑞伫丰年。蕊间飞禁苑,鹤处舞伊川。傥咏幽兰曲,同欢黄竹篇。...古诗《赋帘》--李世民--参差垂玉阙,舒卷映兰宫。珠光摇素月,竹影乱清风。彩散银钩上,文斜桂户中。惟当杂罗绮,相与媚房栊。古诗《赋得含峰云》--李世民--翠楼含晓雾,莲峰带晚云。玉叶依岩聚,金枝触石分。横天结阵影,逐吹起罗文。非得阳台下,空将惑楚君。古诗《过旧宅二首》--李世民--新丰停翠辇,谯邑驻鸣笳。园荒一径断,苔古半阶斜。前池消旧水,昔树发今花。一朝辞此地,四海遂为家。金舆巡白水,玉辇驻新丰。纽落藤披架,花残菊破丛。叶铺荒草蔓,流竭半池空。纫佩兰凋径,舒圭叶翦桐。昔地一蕃内,今宅九围中。架海波澄镜,韬戈器反农。八表文同轨,无劳歌大风。...